דרופדי מורמו
דרופדי מורמו (בהינדי: द्रौपदी मुर्मू; באנגלית: Droupadi Murmu; נולדה ב-20 ביוני 1958) היא פוליטיקאית הודית המכהנת כנשיאת הודו ה-15 מאז 25 ביולי 2022. היא חברה במפלגת העם ההודית (BJP). לפני מינויה כנשיאת הודו היא כיהנה בתפקיד המושלת התשיעית של מדינת ג'הרקאנד בין השנים 2015 ל-2021, והחזיקה בתיקים שונים בקבינט ממשלת מדינת אודישה בין השנים 2000 ל-2004.
לפני שנכנסה לפוליטיקה, היא עבדה כפקידה במחלקת ההשקיה והכוח של המדינה מ-1979 עד 1983, ולאחר מכן הייתה מורה בראירנגפור עד 1997.
חיים אישיים.
דרופדי מורמו נולדה למשפחה משבט סנטאל ב-20 ביוני 1958, באזור באידפוזי בעיר ראיראנגפור, שבמדינת אודישה. השם שניתן לה על ידי משפחתה היה פוטי טודו. שמה שונה על ידי המורה שלה בבית הספר לדרופדי. שמה שונה מספר פעמים והיא נקראה גם דורפאדי, דורפדי בעבר. אביה וסבה היו ראשי מועצת כפר מסורתיים. מורמו בוגרת אמנויות מטעם אוניברסיטת הנשים של ראמה דווי .
היא נישאה לבנקאי ב-1980 לזוג נולדו שני בנים ובת. בעלה, שני בניה, אמה ואחיה נפטרו כולם תוך 7 שנים, משנת 2009 עד 2015. היא חברה בתנועה הרוחנית ברהמא קומאריס.
קריירה מוקדמת.
מ-1979 עד 1983, מורמו עבדה כפקידה במחלקת ההשקיה והכח של ממשלת אודישה. לאחר מכן עבדה כמורה בבית הספר לחינוך אינטגרלי של סרי אורובינדו, ראירינגפור ולימדה הינדית, מתמטיקה וגאוגרפיה.
קריירה פוליטית.
דרופדי מורמו הצטרפה מפלגת העם ההודית בראירנגפור, בשנת 1997 ונבחרה לראשות מועצה אזורית. בשנת 2000 היא זכתה בבחירות לאספה המחוקקת של אודישה מטעם מחוז הבחירה ראירנגפור וכיהנה שתי קדנציות באספה המחוקקת של אודישה בין השנים 2000 ל-2009. מ-6 במרץ 2000 עד 6 באוגוסט 2002 בתקופת ממשלת קואליציית BJP ו-BJD באודישה, היא הייתה שרת המדינה והייתה אחראית על המסחר והתחבורה. בין 6 באוגוסט 2002 עד 16 במאי 2004 היא הייתה אחראית על פיתוח הדיג ובעלי החיים.
בשנת 2009, היא הפסידה בבחירות כאשר הברית בין BJD ו-BJP הסתיימה.
מושלת ג'הרקאנד (2015–2021).
מורמו הושבעה כמושלת ג'הרקאנד ב-18 במאי 2015, והפכה לאישה הראשונה שכיהנה בתפקיד זה. מפלגת ה-BJP הייתה בשלטון בממשלת ג'הרקאנד במשך רוב שנות כהונתה בת שש השנים כמושלת וגם הייתה בשלטון בממשלת האיחוד לאורך כל כהונתה.
ראטן טירקי, פוליטיקאי ופעיל לשעבר במפלגת BJP, אמר כי מורמו לא עשתה מספיק כדי לוודא שזכויות הממשל העצמי שניתנו לקהילות השבטיות ייושמו כראוי. כהונתה בת שש השנים כמושלת החלה במאי 2015 והסתיימה ביולי 2021.
חוק דת וקרקע.
בשנת 2017, היא אישרה את הצעת חוק חופש הדת ואת הצעת החוק לתיקון חוק רכישת קרקעות 2013 שהתקבל על ידי אספת ג'הרקאנד.
קמפיין נשיאותי.
ביוני 2022, ה-BJP מינה את מורמו כמועמד של הברית הדמוקרטית הלאומית (NDA) לנשיאות הודו בבחירות 2022 בזמן ש-Yashwant Sinha, היה מועמד לנשיאות מטעם מפלגות האופוזיציה. מורמו בקרה במהלך קמפיין הבחירות שלה במדינות שונות לקבלת תמיכה במועמדותה. מספר מפלגות אופוזיציה כמו שיב סנה ואחרות, הודיעו על תמיכה במועמדותה לפני ההצבעה. ב-21 ביולי 2022, מורמו השיגה רוב ברור בבחירות לנשיאות לשנת 2022 והביסה את מועמד האופוזיציה עם 676,803 קולות אלקטורליים (64.03% מכלל האוכלוסייה) ב-21 מתוך 28 המדינות. היא נבחרה לנשיאה הודו ונכנסה לתפקידה ב-25 ביולי 2022. היא הושבעה לתפקיד באולם המרכזי של הפרלמנט על ידי השופט העליון NV Ramana .
נשיאות (2022–הווה).
דרופדי מורמו, הייתה האדם הראשון מהקהילות השבטיות בהודו שנבחרה לנשיאות. היא הייתה האדם הצעיר והראשונה שנולדה לאחר הכרזת העצמאות של הודו בשנת 1947 שנבחרה לנשיאות. מורמו היא האישה השנייה אחרי פרטיבה פטיל המכהנת כנשיאת הודו.
עמדה פוליטית.
דרופדי מורמו תומכת בקו מפלגת ה-BJP על היותה של השפה ההינדית השפה הלאומית של הודו ותומכת בלאומיות ההינדית (הינדוטבה). היא תומכת בחוקי החקלאות ההודיים של BJP משנת 2020 (הידועים בכינויים חוקי החווה).
מורמו הביעה הערצה לראש הממשלה הראשון של הודו, ג'ווהרלל נהרו. היא בירכה את מהאטמה גנדי, נהרו ובהימרו רמג'י אמבדקאר על תרומתם בהכנת חוקת הודו.
כמה אהבה (אלבום של קובי פרץ)
כמה אהבה הוא אלבום האולפן השמיני של הזמר הישראלי קובי פרץ. את האלבום הוציאה בשנת 2008 לאור חברת התקליטים הליקון. שיר הנושא של האלבום, "כמה אהבה", זכה להצלחה גבוהה בישראל. ב-24 באפריל 2008 נכנס השיר למצעד הפזמונים של רשת ג' במקום ה-14. ב-5 ביוני עלה למקום הרביעי - המקום הגבוה ביותר בו דורג במצעד. ב-31 ביולי, לאחר 12 שבועות רצופים, יצא השיר מהמצעד. במצעד הפזמונים העברי השנתי ה'תשס"ח הגיע "כמה אהבה" למקום ה-23. האלבום אף קיבל מעמד פלטינה לאחר שנמכר בלמעלה מחמישים אלף עותקים ברחבי ישראל.
ראימונד אנדז'ייצ'ק
ראימונד טומאש אנדז'ייצ'ק (בפולנית: Rajmund Tomasz Andrzejczak; נולד ב-29 בדצמבר 1967) הוא גנרל פולני אשר משמש מאז 8 ביולי 2018 כראש המטה הכללי של הכוחות המזוינים של פולין.
ביוגרפיה.
אנדז'ייצ'ק נולד בשווידניצה ב-29 בדצמבר 1967. ב-1987 הוא התגייס לצבא פולין וב-1991 סיים ללמוד באקדמיה לכוחות השריון בפוזנן. לאחר מכן למד באקדמיית ההגנה הצ'כית עד 2001. בין השנים 2003–2005 הוא שימש כמפקד גדוד השריון ה-1 באוז'יש, ולאחר מכן שימש כמפקד הכוח הפולני באונדו"ף. בין השנים 2008–2009, הוא היה סגן מפקד בריגדת הפרשים המשוריינית ה-34 בז'אגאן, ולאחר מכן שימש כמפקד כוח המשימה העיט הלבן באפגניסטן. ב-9 באוגוסט 2011 הוא הועלה לדרגת גנרל בריגדי. בין השנים 2012–2014 הוא היה מפקד הבריגדה הממוכנת 17 במיידזיז'ץ' . בסתיו 2014 הוא הפך לסגן המפקד וראש המטה של הדיוויזיה הממוכנת ה-12 בשצ'צ'ין. ב-3 במאי 2016 הוא הפך להיות מפקד הדיוויזיה. ב-11 באוגוסט של אותה שנה הוא הועלה לדרגת גנרל דיוויזי. ב-29 ביוני 2018 הוא הועלה לדרגת גנרל ברוני. ב-8 ביולי הוא מונה לראש המטה הכללי. ב-7 בנובמבר 2019 הוא הועלה לדרגת גנרל.
כמה אהבה (שיר)
כמה אהבה הוא סינגל שהוקלט על ידי הזמר הישראלי קובי פרץ. הוא יצא לאור בשנת 2008, על ידי חברת התקליטים הליקון, כסינגל מוביל של האלבום "כמה אהבה".
הצלחה מסחרית.
ב-24 באפריל 2008 נכנס השיר למצעד הפזמונים של רשת ג' במקום ה-14. ב-5 ביוני עלה למקום הרביעי - המקום הגבוה ביותר בו דורג במצעד. ב-31 ביולי, לאחר 12 שבועות רצופים, יצא השיר מהמצעד. במצעד הפזמונים העברי השנתי ה'תשס"ח הגיע "כמה אהבה" למקום ה-23.
כתוב בשמיים
כתוב בשמיים הוא אלבום האולפן העשירי של הזמר הישראלי קובי פרץ. את האלבום הוציאה בשנת 2012 לאור חברת התקליטים הליקון. באלבום נכללו את השירים "בלילות" "ישראל" ו"בא לי טוב", טריו עם סאבלימינל ואבי מסיקה. תוך חודשיים האלבום הגיע למעמד אלבום זהב על מכירות 20,000 עותקים.
האחת של חיי
האחת של חיי הוא סינגל שהוקלט על ידי הזמר הישראלי קובי פרץ. הוא יצא לאור בשנת 2009 כסינגל בלבד, ורק לאחר שלוש שנים נכלל באלבום "כתוב בשמיים".
רקע וכתיבה.
השיר נכתב על ידי איתי זילברשטיין והופק על ידי שי ראובני. הווידאו קליפ הרשמי של השיר פורסם ב-30 בספטמבר 2009. נכון ליולי 2022 עומד מונה הצפיות של הקליפ על למעלה ממיליון צפיות.
הצלחה מסחרית.
ב-18 ביוני 2009 נכנס השיר למצעד הפזמונים של רשת ג' במקום השישי. ב-9 ביולי עלה למקום השלישי - המיקום הגבוה ביותר בו דורג. ב-17 בספטמבר, לאחר 12 שבועות רצופים, יצא השיר מהמצעד. במצעד הפזמונים העברי השנתי ה'תשס"ט הגיע "האחת של חיי" למקום ה-12. הוא גם דורג במקום ה-23 במצעד השנתי של גלגלצ.
אולי (שיר של קובי פרץ)
אולי הוא סינגל שהוקלט על ידי הזמר הישראלי קובי פרץ. הוא יצא לאור בשנת 2010 כסינגל בלבד, ורק לאחר שנתיים נכלל באלבום "כתוב בשמיים".
רקע וכתיבה.
השיר נכתב על ידי צ'ולי זכאי והופק על ידי שי ראובני ורון תיכון. הווידאו קליפ הרשמי של השיר פורסם ב-15 בינואר 2010. נכון ליולי 2022 עומד מונה הצפיות של הקליפ על כשני מיליון צפיות.
הצלחה מסחרית.
ב-11 בפברואר 2010 נכנס השיר למצעד הפזמונים של רשת ג' במקום ה-15. ב-18 בפברואר עלה למקום ה-13 - המיקום הגבוה ביותר בו דורג. ב-25 במרץ, לאחר שישה שבועות רצופים, יצא השיר מהמצעד. במצעד הפזמונים העברי השנתי ה'תש"ע הגיע "אולי" למקום ה-35. הוא גם דורג במקום ה-23 במצעד השנתי של גלגלצ.
סה לה וי
סה לה וי הוא אלבום האולפן ה-11 של הזמר הישראלי קובי פרץ. את האלבום הוציאה בשנת 2015 לאור חברת התקליטים הליקון. באלבום נכללו את השירים "סה לה וי" "לילה במועדן" ו"אהבנו". תוך חודשיים האלבום הגיע למעמד אלבום פלטינה כפולה על מכירות 60,000 עותקים.
אוד רוגר אנוקסן
אוד רוגר אנוקסן (בנורווגית: Odd Roger Enoksen; נולד ב-25 בספטמבר 1954) הוא פוליטיקאי נורווגי ממפלגת המרכז אשר שימש כשר הרשויות המקומיות וכסגן ראש הממשלה בין השנים 1999–2000, כשר הנפט והאנרגיה בין השנים 2005–2007, וכשר ההגנה בין 2021–2022.
ביוגרפיה.